Diari Oficial de la Generalitat Valenciana


Sumari del DOGV 4714, del 17-03-2004 (2004/2198)

RESOLUCIÓ de 10 de febrer de 2004, del Servei Territorial d'Indústria d'Alacant, per la qual s'aprova el projecte d'execució, s'autoritza la instal·lació de la Línia aèria de mitjana tensió a 20 kV a Albir i Racó de l'Oix, als termes municipals de Benidorm i l'Alfàs del Pi (Alacant), i se'n declara en concret la utilitat pública. Expedient núm. JUEXPR/2003/5 (ATLINE/2002/372).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4714

Data del DOGV
:   17-03-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/2198


Data del document
:   10-02-2004

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Benidorm
    * Alfàs del Pi, l'
    * indústria elèctrica
    * instal·lació hidroelèctrica
    * empresa privada

RESOLUCIÓ de 10 de febrer de 2004, del Servei Territorial d'Indústria d'Alacant, per la qual s'aprova el projecte d'execució, s'autoritza la instal·lació de la Línia aèria de mitjana tensió a 20 kV a Albir i Racó de l'Oix, als termes municipals de Benidorm i l'Alfàs del Pi (Alacant), i se'n declara en concret la utilitat pública. Expedient núm. JUEXPR/2003/5 (ATLINE/2002/372). [2004/X2198]
  
Per Resolució d'este Servei Territorial d'Indústria i Energia, de data 3 de febrer de 2003, es va sotmetre a informació pública l'aprovació del projecte d'execució, autorització administrativa, declaració en concret d'utilitat pública i la relació concreta i individualitzada de béns i drets afectats per la Línia aèria de mitjana tensió a 20 kV a Albir i Racó de l'Oix, als termes municipals de Benidorm i l'Alfàs del Pi (Alacant), prèvia petició, a l'empara de l'article 5 del Reglament d'Expropiació Forçosa, de l'Entitat Beneficiària, Iberdrola Distribución Eléctrica, SA, publicant-se anuncis en el Diari Oficial de la Generalitat Valenciana amb data 24 de març de 2003, en el Butlletí Oficial de la Província d'Alacant amb data 17 de març de 2003 i en El Periódico d'Alacant amb data 22 de febrer de 2003.
  
Durant el període d'informació pública van presentar al·legacions: L'Ajuntament de Benidorm informa que les parcel·les 19 i 32 del polígon 12 no són de la seua propietat; José Santana Monllor, propietari de la parcel·la 78 del polígon 12 de Benidorm, manifesta que d'acord amb l'article 161.2 del RD 1.955/2000, pertoca la instal·lació de la línia elèctrica seguint les alineacions de la finca de referència amb respecte al camí públic que constituïx el seu límit nord; que a més ha sol·licitat llicència per a la instal·lació d'un càmping en la seua parcel·la, per la qual cosa la línia elèctrica li causa un greu perjuí i sol·licita el seu desplaçament a una altra finca on cause un dany menor; i que resulta preceptiva la declaració d'impacte ambiental d'acord amb la Llei 2/1989, d'Impacte Ambiental; i Enrique León García de la Cueva, propietari de la parcel·la 42 del polígon 12, sol·licita pla de la seua parcel·la amb especificació de les afeccions i que es concrete el valor de l'apreuament, contestant l'administració al que sol·licita.
  
Les al·legacions van ser contestades per l'Entitat Beneficiària posant de manifest el següent: respecte a les al·legacions de l'Ajuntament de Benidorm, es procedix a modificar la relació de béns i drets publicada, en el sentit que les parcel·les 19 i 32 del polígon 12 figuraran de titular desconegut; amb relació a les manifestacions del Sr. José Santana Monllor, Iberdrola Distribució Elèctrica, SAU, manifesta que la línia projectada ja discorre pels límits de la finca de l'al·legant ; així mateix, i respecte a la seua segona sol·licitud, que es basa exclusivament a traslladar la traça de la línia elèctrica a tercers, els quals podrien al·legar al seu torn en sentit contrari al de l'al·legant. També es fa constar que l'al·legant no ha acreditat en cap moment la concessió de la llicència a la qual fa referència, tot això sense perjuí que tots els béns i drets afectats per la instal·lació de la línia elèctrica seran abonats per Iberdrola per mitjà del pagament de l'apreuament corresponent. Finalment, el Decret 162/1990, de 15 d'octubre, pel qual s'aprova el Reglament de la Llei d'Impacte Ambiental, només contempla la tramitació de la declaració d'impacte ambiental quan es travessen boscos, la qual cosa no ocorre en el present projecte.
  
Atés que s'han respectat en la major mesura possible els drets dels particulars, fent-los compatibles en els aspectes tècnics, econòmics i mediambientals amb un traçat racional de les instal·lacions, i sense perjuí de les corresponents indemnitzacions que hauran de determinar-se per mutu acord o per mitjà del corresponent expedient d'apreuament pel Jurat Provincial d'Expropiacions.
  
En virtut d'això, de conformitat el que s'ha disposat en el Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediment d'autorització d'instal·lacions d'energia elèctrica i en els articles 53 i 54 de la Llei 54/1997, de 27 de novembre, del Sector Elèctric (BOE del 28/11/1997), este Servei Territorial d'Indústria ha resolt aprovar el Projecte d'Execució i autoritzar a Iberdrola Distribución Eléctrica, SA. la instal·lació de la Línia aèria de mitjana tensió a 20 kV a Albir i Racó de l'Oix, als termes municipals de Benidorm i l'Alfàs del Pi (Alacant), i declarar, al mateix temps, la seua utilitat pública en concret, establint-se en tot cas les prescripcions següents:
  
Primera. En tot moment haurà de complir-se el que s'establix en el Reial Decret 1955/2000, d'1 de desembre, pel qual es regulen les activitats del transport, distribució, comercialització, subministrament i procediments d'autorització d'instal·lacions d'energia elèctrica, així com en la Llei 54/1997, de 27 de novembre, del Sector Elèctric.
  
Segona. El termini d'execució de les obres i instal·lacions serà de sis mesos a partir de l'ocupació real de les finques afectades.
  
Tercera. Les instal·lacions que s'autoritzen per la present Resolució hauran de realitzar-se d'acord amb el Projecte i la resta de documentació tècnica presentada, quedant-se especificats en les següents dades bàsiques: Tensió: 20 kV; La longitud total del tram núm. 1 serà de 849 ml, la longitud total del tram núm. 2 serà de 650 ml. i la longitud total del tram núm. 3 serà de 863 ml. Conductors: 9,6 i 3 conductors de 116,2 mm2 de secció. Aïllament: Aïlladors tipus U 70 i B 20 i U 70 i B 20P. Origen i final: El tram núm. 1, tindrà el seu inici en el suport núm. E (suport núm. 10 de L.AMT ?Benifaz- a reformar i adequació 4 circuits, en projecte a banda) i finalitzarà en el suport núm. 7 a instal·lar. El tram núm. 2, tindrà el seu inici en el suport núm. E que roman (suport núm. 7 del tram núm. 1) i finalitzarà en el suport núm. 6 a substituir. El tram núm. 3, tindrà el seu inici en el suport núm. E que roman (suport núm. 7 del tram 1) i finalitzarà en el suport núm. 6 existent que roman.
  
Quarta. Iberdrola Distribució Elèctrica, SA, donarà compte de l'acabament de les instal·lacions a este Servei Territorial per al seu reconeixement definitiu i alçament de l'acta de posada en servici de les instal·lacions, sense el requisit del qual no podran entrar en funcionament.
  
Quinta. L'Administració se reserva el dret a deixar sense efecte esta autorització en el moment en què es demostre l'incompliment de les condicions expressades, per la declaració inexacta de les dades subministrades o una altra causa excepcional que ho justifique.
  
Contra esta resolució, que no posa fi a la via administrativa, es pot interposar recurs d'alçada davant la Direcció General d'Energia de la Conselleria d'Infraestructures i Transport de la Generalitat Valenciana (carrer de Colom núm. 1, 46483 València), en el termini d'un mes a partir del dia de la publicació en el Diari Oficial de la Generalitat Valenciana, de conformitat amb el que s'ha disposat en els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27 de novembre de 1992).